ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660020548
ขอให้ปรับปรุงการให้บริการของเจ้าหน้าที่ แผนกธุรการหรือเคาน์เตอร์บริการ ประจำหน่วยงานสาธารณสุขบางกอกน้อยที่ให้บริการทำหมันสัตว์ (ไม่ทราบชื่อหน่วยงานที่แน่ชัดแต่จากการตรวจสอบเป็นคลินิกสัตวแพทย์ กรุงเทพมหานคร 7 บางกอกน้อย) ชั้น 1 แขวงบางขุนศรี เขตบางกอกน้อย กรุงเทพมหานคร จุดสังเกตตั้งอยู่ข้างห้างสรรพสินค้าแม็คโคร จรัญสนิทวงศ์ 37 เนื่องจากผู้ร้องแจ้งว่าเมื่อวันที่ 18 พฤษภาคม 2566 เวลาประมาณ 07.00 น. กว่าๆ ผู้ร้องได้เดินทางไปยังหน่วยงานสาธารณสุขบางกอกน้อยที่ให้บริการทำหมันสัตว์ (ไม่ทราบชื่อหน่วยงานที่แน่ชัดแต่จากการตรวจสอบเป็นคลินิกสัตวแพทย์ กรุงเทพมหานคร 7 บางกอกน้อย) เพื่อนำแมวที่เข้ามาคลอดลูกที่บ้านของผู้ร้องไปทำหมันจำนวน 2 ตัว ได้พบกับเจ้าหน้าที่เพศชาย (ไม่ทราบชื่อ) ซึ่งเป็นเจ้าหน้าที่ที่เข้ามาปฏิบัติงานก่อนเวลา แต่ในช่วงเวลาที่ผู้ร้องประสบปัญหาในช่วงเวลาประมาณ 08.30 น. ซึ่งเจ้าหน้าที่เพศชายคนดังกล่าวได้เรียกคิวเมื่อถึงคิวเจ้าหน้าที่ก็ได้สอบถามรายละเอียดต่างๆ ผู้ร้องก็ได้ตอบไป และเมื่อถึงขั้นตอนชั่งน้ำหนักแมวขณะนั้นเจ้าหน้าที่ถามว่าแมวสีอะไร ผู้ร้องตอบไปว่าสีขาวกับลาย สีขาวกับดำ เพราะผู้ร้องนำแมวไปทำหมัน 2 ตัว จึงไม่ทราบว่าจะต้องเรียกสียังไงและผู้ร้องเองก็มีอายุ 60 ปีกว่าแล้ว เจ้าหน้าที่พูดว่า " อะไรของคุณเนี๊ยะ ตัวขาวสีอะไร ตัวดำสีอะไร ตัวลายสีอะไร ผมต้องตอบหมอนะ ตกลงขามีสีอะไร " ซึ่งเจ้าหน้าที่เป็นคนเสียงดังเสียงดุเสียงแข็ง ผู้ร้องจึงได้ตอบกลับไปว่า "เฮ้ยใจเย็นๆ" เจ้าหน้าที่เพศชายจึงได้เงียบไป และข้างๆ เจ้าหน้าที่คนดังกล่าวมีเจ้าหน้าที่เพศหญิง (ไม่ทราบชื่อ) พูดว่าเอ่อต้องตอบหมอนะคะว่าสีอะไร ซึ่งเจ้าหน้าที่เป็นคนเสียงดังเสียงดุเสียงแข็ง และเจ้าหน้าที่มาดูน้ำหนักแมวให้ปรากฏว่าแมวมีน้ำหนัก 2.9 กิโลกรัมทั้ง 2 ตัว และได้ถามผู้ร้องว่าไหนว่าแมวคุณอายุ 7 เดือนแต่เห็นในแบบฟอร์มระบุเป็นแมว 7 ปี แต่การทำงานของกลุ่มแพทย์นั้นดีไม่มีปัญหาใดๆ พอทำหมันเสร็จโดยปกติจากที่เคยใช้บริการทุกครั้งจะมีใบนัดหมายสีเหลืองให้นำแมวไปฉีดวัคซีนหลังทำหมันด้วย แต่ครั้งนี้ไม่มีใบนัดหมายให้แต่อย่างใด เจ้าหน้าที่แจ้งว่าเมื่อครบวันที่ 25 (ไม่ระบุเดือน) ให้มาทำหมัน หรือถ้าไม่มาที่นี่จะไปทำที่อื่นก็ได้นะ จากกรณีดังกล่าวผู้ร้องมองว่าเจ้าหน้าที่ให้บริการไม่ดี และด้อยค่าประชาชนเป็นอย่างมาก จึงประสงค์ให้ปรับปรุงการให้บริการของเจ้าหน้าที่บุคคลดังกล่าว (ผู้ร้องประสงค์ให้เปิดเผยชื่อ นามสกุล และหมายเลขโทรศัพท์) // (แก้ไขข้อมูล 19/05/2566) ผู้ร้องขอแก้ไขข้อมูล เกี่ยวกับผู้ร้องแจ้งว่าได้รับใบนัดฉีดวัคซีนหลังทำหมัน ในเดือนมิถุนายน 2566 แล้ว
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata